Zalūbiškio durpynas
55°48′33″ š. pl. 25°43′10″ r. ilg.﻿ / ﻿55.80917°š. pl. 25.71944°r. ilg.﻿ / 55.80917; 25.71944 Zalūbiškio durpynas – durpynas šiaurės rytų Lietuvoje, Rokiškio rajone, 4,5 km į šiaurės rytus nuo Jūžintų. Užima 0,74 km² plotą, iš jo pramoninėms reikmėms naudojama 0,58 km². Didžiąją dalį (72 %) durpinio klodo sudaro žemapelkinės durpės, likusią (28 %) – aukštapelkinės. Nenusausinto durpių klodo peleningumas 7 %, susiskaidymas 26 %, vidutinis drėgnumas 88 %. Po durpėmis slūgso 3,3 m storio sapropelio sluoksnis. Pramoninė durpių gavyba Zalūbiškio durpyne pradėta 1978 m. Durpės naudotos kraiko gamybai. 1986 m. buvo iškasta 66 % durpių išteklių, likę durpių ištekliai sudarė 1,1 mln. m³ Į pietus nuo durpyno yra Zalūbiškio kaimas.